A Matthew hurrikán után árvizek jöhetnek Amerikában
Az esetről készült videót látva a rendőrség a helyszínen azonnal le is tartóztatta a molesztáló férfit.
A Matthew hurrikán ugyan kifulladt, egyes erősségűre csillapodott az Egyesült Államokban, az árvizek esélye továbbra is nagy

– közölte szombaton az amerikai szövetségi hurrikánközpont (NHC) igazgatója.

Rick Knaab arra figyelmeztetett, hogy négy esetből egyben a hurrikánok kifulladása heves esőzéssel, majd árvizekkel jár.

Az amerikai meteorológiai szolgálat (NWS) ezzel egy időben arra hívta fel a figyelmet, hogy a ciklon heves esőzéseket hoz a szárazföld belsejében, haladási irányától több tucatnyi kilométerre, mélyen a szárazföldi területek fölött.

A legfrissebb adatok szerint egyébként az Egyesült Államokban kilenc ember vesztette életét a trópusi vihar következtében, négyen Georgia szövetségi államban, öten pedig Floridában.

A legutóbbi jelentések szerint a hurrikán az észak-karolinai Cape Feartől (Félelem foka) 20 kilométerre nyugatra tartózkodik. A ciklon előzőleg átsöpört Dél-Karolina szövetségi államon. Az NHC tájékoztatása szerint a térségben

akár három méter magas hullámokra is lehet számítani,

ami dagálykor veszélyes lehet.

Az amerikai hatóságok a trópusi vihar tombolása miatt eddig hárommillió ember evakuálását rendelték el. A térség egymillió háztartásában nincs áram.

(MTI)
egyesült államok